《星垂平野阔》
宋代·林希逸

良夜空如洗，凭栏一望平。星垂因野阔，野净见星明。

点点光疑坠，荧荧势半倾。天低连岸远，地尽看参横。

水迥过时白，云收撤夜清。银河今咫尺，我欲泛槎行。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。